เรื่องร้องเรียน (เสียงรบกวน) วันที่ 2022-06-27 11:50:58 — แขวงทุ่งวัดดอน เขตสาทร กรุงเทพมหานคร
ตึกแถวซ่อมแซมเสียงดังรบกวนผู้พักอาศัยข้างเคียง
ตึกแถว เลขที่59 ซอยจันทน์6 ถ.จันทน์แขวงทุ่งวัดดอน เขตสาทร กทม. ได้ทำการซ่อมแซมตึก มีการเจาะผนัง เครื่องตัดเสียงตัด ซึ่งเราได้พักอาศัยอยู่ตึกด้านหลังและติดกันมาก 
ทั้งนี้เราได้แจ้งไปยังสำนักงานเขตสาทรแล้วเมื่อ 18 มิ.ย. 2565 ทางสำนักงานเขตตอบอีเมล์กลับมาเมื่อ 24 มิ.ย. 2565 ว่าตรวจสอบแล้ว และกำชับว่าให้หลีกเลี่ยงการใช้เสียงดัง 
แต่วันนี้ยังมีการทำงานทั้งๆที่วันนี้เป็นวันอาทิตย์ โดยยังมีการทำงานทั้งวันเสาร์และอาทิตย์ ซึ่งตามกฎหมายแล้วควรหยุดทำงานใน 2 วันนี้หรือไม่เพราะรบกวนผู้พักอาศัยข้างเคียง และควรมีการกั้นปิดบังรอบบริเวณที่ทำการซ่อมแซมหรือไม่ เพราะขณะนี้มีเพียงผ้าใบกั้นบางส่วนที่ชั้น1 ส่วนชั้น2,3 ยังเปิดโล่ง ยังมีการเจาะผนัง พูดคุยกัน และเปิดเพลงเสียงดัง เนื่องจากตึกติดกันมาก เสียงจึงก้องมากกว่าปกติ คนงานก็นอนพักอาศัยที่ตึกนั้นซึ่งตรงกับห้องที่เราพัก ทำให้รบกวนเราทั้งกลางคืนด้วย เราได้หาผ้ามาปิดตรงระเบียงเอง แต่ยังต้องปิดม่านตลอดเวลาเพราะยังมองเห็นอยู่ 
จึงแจ้งมาเพื่อช่วยแก้ไข เพราะหลังแจ้งไปที่สำนักงานเขตสาทรแล้วยังพบว่าไม่ได้มีการแก้ไขแต่อย่างใด และควรมีการปฎิบัติตามข้อกฎหมายอย่างเคร่งครัดหรือไม่หากมีการซ่อมแซมหรือก่อสร้างในเขตชุมชน